**Peacemaker** er navnet på forskjellige tegneseriefigurer som opprinnelig var eid av Charlton Comics, men som senere ble kjøpt av DC Comics. Den opprinnelige Peacemaker dukket først opp i *Fightin ' 5* #40 (november 1966) og ble skapt av forfatteren Joe Gill og kunstneren Pat Boyette.

John Cena spiller rollen som Christopher Smith-versjonen av Peacemaker i filmen *The Suicide Squad* (2021) og i TV-serien *Peacemaker* (2022) på HBO Max.

Biografi
--------

### Christopher Smith I

Christopher Smith er Peacemaker, en pasifistisk diplomat som er så forpliktet til å bevare freden at han er villig til å bruke makt som en superhelt for å opprettholde den. De fleste skurkene som han kjemper mot er diktatorer og krigsherrer.

### Peacemaker - *Justice League International*

En annen person som brukte navnet Peacemaker gjorde kun én opptreden, i *Justice League International* #65, som et av medlemmene i "The League-Busters".

### Mitchell Black

Mitchell Black var en kirurg som ble rekruttert av "the Peacemaker Project", en organisasjon uten tilknytning til den amerikanske regjeringen sitt "Project Peacemaker". Black dukket opp i miniserien *The L. A. W.*, der han ble gjenforent med de andre heltene som hadde blitt kjøpt fra Charlton Comics.

Andre versjoner
---------------

### *Kingdom Come*

Peacemaker ble vist i korte flashbacks i tegneserien *Kingdom Come,* der han var medlem av Magogs Justice Battalion, sammen med resten av Charlton "Action Heroes". I disse flashbackene har han på seg et antrekk som kan minne noe om Boba Fett. Han ble tilsynelatende drept sammen med de andre lagmedlemmene da Captain Atom eksploderte.

### *Watchmen*

Peacemaker ble brukt som inspirasjon og innflytelse for The Comedian i Alan Moores *Watchmen*.

### *Pax Americana*

I den fjerde delen av Grant Morrisons *Multiversity,* kalt *Pax Americana*, er Peacemaker en av hovedpersonene sammen med Blue Beetle, The Question, Captain Atom, Nightshade og Judomaster.

I andre medier
--------------

### DC Extended Universe

John Cena spiller rollen som Peacemaker i DC Extended Universe.
* Christopher Smith-versjonen av Peacemaker opptrer i live-action i DC Extended Universe. Han blir spilt av John Cena i filmen *The Suicide Squad* og i TV-serien *Peacemaker* på HBO Max. Denne versjonen av superhelten bor i det fiktive Charlton County.

Referanser
----------

1. ↑  Cowsill, Alan; Irvine, Alex; Korte, Steve; Manning, Matt; Wiacek, Win; Wilson, Sven (2016). *The DC Comics Encyclopedia: The Definitive Guide to the Characters of the DC Universe*. DK Publishing. s. 228. ISBN 978-1-4654-5357-0.
2. ↑  Wells, John (2014). *American Comic Book Chronicles: 1965-1969*. TwoMorrows Publishing. s. 133. ISBN 978-1605490557.
3. ↑  Markstein, Don. «The Peacemaker». Besøkt 2. april 2020.
4. ↑  Sneider, Jeff (7. mars 2019). «'Suicide Squad 2' Exclusive: Meet the New Characters James Gunn Will Introduce in Sequel». *Collider*. Besøkt 7. mars 2019.
5. ↑  Flook, Ray. «Peacemaker: James Gunn, John Cena Set for HBO Max Prequel Series». Bleeding Cool. Arkivert fra originalen 20. oktober 2020. Besøkt 15. august 2021.
6. ↑  Ridlehoover, John (26. januar 2021). «Peacemaker Set Photos Feature Some Surprising - and Not So Surprising - DC Easter Eggs». *Comic Book Resources*. Besøkt 14. januar 2022.